Snæfelli tókst ekki að gera út um undanúrslitarimmuna við Grindvíkinga á laugardag . Heimamenn áttu góðan leik en gestirnir voru langt frá sínu besta . Lokatölur voru 90 : 71 . Staðan í einvíginu er nú 2 : 1 . Snæfell getur með sigri í Hólminum í kvöld komið sér í úrslitin . Það er lífsspursmál fyrir þá því annars verða Grindvíkingar komnir með betri stöðu í rimmunni . Grindvíkingar voru með undirtökin frá upphafi til enda í leiknum á laugardaginn , stjórnuðu hraðanum ásamt því að spila grimman varnarleik og taka fast á gestunum . Heimamenn voru með 12 stiga forskot eftir fyrsta leikhluta og mest náðu Grindvíkingar 25 stiga forystu í seinni hálfleiknum . Þorleifur Ólafsson var þeirra stigahæstur með 20 stig . Hjá Snæfelli skoraði Justin Shouse mest 16 stig og Hlynur Bæringsson gerði 10 .